Virallinen lehti nro C 368 , 21/12/2000 s. 0011 - 0011



Tuomioistuimen päätös, annettu 14 päivänä heinäkuuta 2000, asiassa E-2/00 (Oslo byrettin (Oslon käräjäoikeus) esittämä neuvoa-antavaa lausuntoa koskeva pyyntö): Allied Colloids ym. vastaan Norjan hallitus edustajanaan paikallishallinto- ja aluekehitysministeriö Tavaroiden vapaa liikkuvuus - Vaarallisia aineita ja valmisteita koskevat direktiivit - ETA:n sekakomitean yhteiset julkilausumat (Työjärjestyksen 27 artiklan 5 kohdan nojalla ainoastaan englannin- ja norjankieliset tekstit ovat todistusvoimaisia) (2000/C 368/18) Asiassa E-2/2000 Oslo byrett (Oslon käräjäoikeus) esitti pyynnön saada EFTAn tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla neuvoa-antava lausunto ETA-sopimuksen tulkinnasta erityisesti seuraavien säädösten osalta: liitteessä II olevan XV luvun 1 kohdassa tarkoitettu säädös (vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annettu neuvoston direktiivi 67/548/ETY, sellaisena kuin se on muutettuna); liitteessä II olevan XV luvun 10 kohdassa tarkoitettu säädös (vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annettu neuvoston direktiivi 88/379/ETY, sellaisena kuin se on muutettuna); ETA:n sekakomitean kokouksessa 22 päivänä kesäkuuta 1995 hyväksytty yhteinen julkilausuma ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta(1), ja erityisesti kyseisen yhteisen julkilausuman liite II, jossa luetellaan eräät Norjaan sovellettavat poikkeukset; ETA:n sekakomitean kokouksessa 26 päivänä maaliskuuta 1999 hyväksytty yhteinen julkilausuma ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta(2), ja erityisesti kyseisen yhteisen julkilausuman liite, jossa luetellaan eräät Norjaan sovellettavat poikkeukset. Lausuntopyyntö koskee käräjäoikeudessa vireillä olevaa asiaa Allied Colloids ym. vastaan Norjan hallitus edustajanaan paikallishallinto- ja aluekehitysministeriö. EFTAn tuomioistuin, jonka muodostivat presidentti Thór Vilhjálmsson (esittelijä) ja tuomarit Carl Baudenbacher ja Per Tresselt sekä kirjaajana Gunnar Selvik, antoi 14 päivänä heinäkuuta 2000 neuvoa-antavan lausunnon, jonka päätöslauselma on seuraava: ETA:n sekakomitean kokouksessa 22 päivänä kesäkuuta 1995 hyväksyttyä yhteistä julkilausumaa ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta on liitteen II osalta tulkittava siten, että siinä ei anneta Norjalle toimivaltaa ottaa käyttöön syöpää aiheuttavaksi merkintää koskeva vaatimus polyakryliamidille, jos siinä on vähemmän kuin 0,1 prosenttia akryliamidia. ETA:n sekakomitean kokouksessa 26 päivänä maaliskuuta 1999 hyväksyttyä yhteistä julkilausumaa ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta on sen liitteen osalta tulkittava siten, että siinä annetaan Norjalle toimivalta ottaa käyttöön syöpää aiheuttavaksi merkintää koskeva vaatimus polyakryyliamidille, jos siinä on vähintään 0,1 prosenttia akryyliamidia. (1) EYVL C 6, 11.1.1996, s. 7. (2) EYVL C 185, 1.7.1999, s. 6.